登恒山
揽辔登恒岳，缓步临仙台。崎岖乱岩中，一径屡萦回。虎风生万壑，涧底松声哀。石窦看云行，崖畔听泉雷。庙貌山腰下，琉璃委苍苔。重华昔巡守，北塞疆未开。恒山一望祭，岳石自飞来。秩礼传至今，名山竟蒿莱。飞石遗旧窟，茫昧谁能猜。我来观风游，出塞痗尘埃。遇此隹胜地，寥朗豁心怀。半规隐山椒，吟眺空徘徊。
主题：山水
情感：想家